[Zaklada SOLIDARNA](https://www.solidarna.hr/site/index) i [PRONI Centar](https://proni.hr/) srdačno Vas poziva na javni događaj

**„Ellie on the Road“**

**u ponedjeljak 25.  veljače 2019. u 13:00h u PRONI Centru za socijalno podučavanje,**

**Kralja Zvonimira 15**

Veliko nam je zadovoljstvo pozvati Vas i vaše učenike na obljetnički kulturno-edukativni program „Ellie on the Road“ povodom 70. obljetnice Opće deklaracije ljudskih prava koji će **upriličiti *Eleanor Roosevelt osobno***, a otvoren je svima, a posebno mladima, koji žele znati više o Eleanor i načinima i njenoj borbi za potlačene i razgovarati o tome kako svatko od nas na svoj način može doprinijeti društvu solidarnosti i ljudskih prava.

Kreativni projekt „**Ellie on the Road“** kreće povodom 70. obljetnice Opće deklaracije o ljudskim pravima, a posvećen je Eleanor Roosevelt, Prvoj dami svijeta koja je kao predsjednica prvog Odbora za ljudska prava Ujedinjenih naroda bila ključna za njezino donošenje 10. prosinca 1948. godine.

Kroz  **tematsku foto izložbu koja će biti postavljena u prostoru PRONI Centra, a**  koju je osmislila grupa mladih iz Gunje, Siska i Zagreba želimo **vizualno prikazati temeljne vrijednosti  čovječanstva i prava koja nam svima pripadaju** kao ljudima u bilo kojem dijelu svijetu, bez obzira na boju kože, spol, seksualnost, vjeroispovijest, socijalni status, jezik, političko ili drugo mišljenje. Ideja je da kroz digitalnu te kroz putujuću izložbu **mladi fotografi/kinje svim mladima približe koncept ljudskih prava i odgovornosti koje proizlaze iz njih. Izložba predstavlja serije tematskih autorskih fotografija mladih autora i autorica, odabranih na žiriranom javnom natječaju, na sljedeće teme: dom**, **privatnost**, **obrazovanje, rad**, **solidarnost**, **kultura i kreativa, život**, **jednakost**,**dostojanstvo, sloboda**, **sigurnost**, **odgovornost.**

Nakon druženja sa Eleanor Roosevelt organizirati ćemo **dvije**  radionice (svaka u trajanju do 45 minuta) učenice i učenike: za

1. **Foto-radionica: Bolja fotka za ljepši svijet**
2. **Dramska radionica: izrazi se govorom & tijelom**

Za sva pitanja Vam stojim na raspolaganju.

Ivan Blažević

Tajnik/Secretary

SOLIDARNA – Zaklada za ljudska prava i solidarnost

Trg kralja Petra Krešimira IV br. 2

10 000 Zagreb, Croatia

Tel: (+385) 1 5544 722

Mob: (+385) 91 4825 449

Email: ivan.blazevic@solidarna.hr

Web: www.solidarna.hr